ตลท.เตือนซื้อขายหุ้น GLOW วันสุดท้าย 12 ธ.ค.นี้ก่อนเพิกถอนออกตลาดฯ
ตลท.เตือนซื้อขายหุ้น GLOW วันสุดท้าย 12 ธ.ค.นี้ก่อนเพิกถอนออกตลาดฯ
ตลท.เตือนซื้อขายหุ้น GLOW วันสุดท้าย 12 ธ.ค.นี้ก่อนเพิกถอนออกตลาดฯ
6 ธ.ค. 2562

ตลาดหลักทรัพย์แห่งประเทศไทย (ตลท.) แจ้งว่าตามที่บริษัท โกลว์ พลังงาน จำกัด (มหาชน) หรือ GLOW ได้ขอเพิกถอนหุ้นสามัญของบริษัทจากการเป็นหลักทรัพย์จดทะเบียน ในตลาดหลักทรัพย์ฯ นั้น บัดนี้ GLOW ได้ดำเนินการตามที่กำหนดไว้ในข้อบังคับตลาดหลักทรัพย์ฯ เรื่องการเพิกถอนหลักทรัพย์จดทะเบียน พ.ศ. 2542 แล้ว อาศัยอำนาจตามความในมาตรา 171 (4) แห่งพระราชบัญญัติหลักทรัพย์ และตลาดหลักทรัพย์ พ.ศ. 2535 คณะกรรมการตลาดหลักทรัพย์ฯ จึงสั่งเพิกถอนหุ้นสามัญของ GLOW จากการเป็นหลักทรัพย์จดทะเบียนตั้งแต่วันที่ 13 ธันวาคม 2562 เป็นต้นไป โดยหุ้นสามัญของ GLOW จะซื้อขายในตลาดหลักทรัพย์ฯ เป็นวันสุดท้ายในวันที่ 12 ธันวาคม 2562